ཅེས་བཀོད་དེ་བོད་རང་སྐྱོང་ལྗོངས་ཟེར་བའི་ནང་བོད་ཡིག་གཙོ་བོར་བྱེད་པའི་རྩ་དོན་དེ་ནག་བསུབ་བཏང་ཡོད།སྙིང་པོ་བསྡུས་ན་གཏན་འབེབས་གསར་པ་དེས་བོད་རང་སྐྱོང་ལྗོངས་ཟེར་བའི་ནང་ལས་དོན་སྒྲུབ་སྐབས་བོད་ཡིག་བེད་སྤྱོད་མ་བྱས་ནའང་ཁྲིམས་མཐུན་ཡིན་པ་བསྟན་པ་སྟེ།དཔེར་ན་གཏན་འབེབས་གསར་པའི་དོན་ཚན་༤པར་བོད་རང་སྐྱོང་ལྗོངས་ནང་ཚོགས་འདུ་གལ་ཆེན་རིགས་འཚོགས་སྐབས་བོད་ཡིག་དང་རྒྱལ་ཁབ་ཀྱི་སྤྱི་སྤྱོད་སྐད་ཡིག་གཉིས་མཉམ་དུ་སྤྱོད་པའམ།ཡང་ན་དེ་གཉིས་ལས་གང་རུང་གཅིག་སྤྱོད་དགོས་ཚུལ་གཏན་འབེབས་བྱས་པ་དེས།རང་བཞིན་གྱིས་རྒྱ་ཡིག་ཁོ་ན་བེད་སྤྱོད་བྱས་ན་འགྲིགས་པ་བཟོས་སྟབས།ད་ཆ་བོད་རང་སྐྱོང་ལྗོངས་ཟེར་བའི་ཚོགས་འདུ་བརྒྱ་ཆ་༩༠བརྒལ་བའི་ནང་རྒྱ་སྐད་རྒྱ་ཡིག་བེད་སྤྱོད་བྱེད་པ་ལས་བོད་ཡིག་དང་བོད་སྐད་བེད་སྤྱོད་བྱེད་ཀྱི་མེད།གཏན་འབེབས་གསར་པ་ཐོན་ནས་ལོ་ལྔ་དྲུག་གི་ནང་བོད་རང་སྐྱོང་ལྗོངས་ཀྱི་ལས་ཁུངས་དང་སྤྱི་ཚོགས།སློབ་གྲྭཁྲོམ་རྭ།ཞབས་ཞུའི་ཚན་པ་སོགས་སུ་བོད་ཀྱི་སྐད་ཡིག་བེད་སྤྱོད་བྱེད་ཚད་དེ་སྔ་ལས་མངོན་གསལ་དོད་པོས་ཉམས་རྒུད་དུ་སོང་ཡོད་པ་རེད།དེ་ཡང་བོད་ནང་གི་རྩོམ་པ་པོ་ར་སེ་དཀོན་མཆོག་རྒྱ་མཚོས།